تېرو ۲۴ ساعتونو کې د سرې میاشتې د فعالیتونو خبرونه: کابل: د سوری زړه په رنځ اخته ۴۵ ماشومان د عملیات او درملنې په موخه ۴ کورنیو روغتونو ته ور وپېژندل شول. پروان: د کابل، پنحشېر، پروان او کاپیسا ولایتونو د ښوونیزو مرکزونو ۱۲ تنو زده کوونکو ترمنځ د سیرت النبی صلی الله علیه وسلم د سیالۍ په موخه آزموینه واخیستل شوه. فاریاب: ۲۵ رضاکارانو ته د لومړنیو روغتیایی مرستو او د طبیعی او غیر طبیعی پېښو پر وړاندې د ظرفیت لوړونې په موخه درې ورځنی ورکشاپ پای ته ورسېد. لغمان: روغتیایی اساسی کلینیک او ګرځند روغتیایی ټیم تېرو ۳۰ ورځو کې ۷۸۹۷ تنو ناروغانو ته روغتیایی خدمات کړی. جوزجان: د آقچې ولسوالۍ په مختلفو کلیو کې د لومړنیو روغتیایی مرستو پر ۱۲۰ نویو ښځینه او نارینه رضاکارانو روغتیایی بستې ووېشل شوې. بلخ: * د تېرې یوې میاشتې راهیسې په مرستون کې د بشرپاله خدمتونو له لارې ۷۱۵ تنه کورنیو او بېرونیو مشمولینو ته خدمات وړاندې شوی. * ۲۰ رضاکارانو ته د لومړنیو روغتیایی مرستو په موخه دوه ورځنی ورکشاپ پای ته ورسېد. ننګرهار: * ښوونیز مرکز کې د انګلیسی برخې له ۲۵ زده کوونکو آزموینه واخیستل شوه. * د مرکز جلال آباد اړوند شپږمه ناحیه کې له ۴۰ بې سرپرسته کورنیو سره په ټولیزه توګه د ۸۷۸۰۰۰ افغانیو په ارزښت د اوزو او د ښې ساتنې په موخه د خوراکی او غیر خوراکی توکو ترڅنګ د ۳۵۰ افغانیو نغدی مرسته هم ترسره شوه. * د ننګرهار، لغمان، کونړ او نورستان ولایتونو ۴۰ تنو ښځینه او نارینه کارکوونکو او رضاکارانو ته د ټولنې د ښکېلتیا او حساب ورکونې تر عنوان لاندې د ظرفیت لوړونې په موخه دوه ورځنی ورکشاپ د ستاینلیکونو په ورکړې پای ته ورسېد.